文言文阅读(19 分) 田畴字子泰,右北平无终人也。好读书,善击剑。率举宗族他附从数百人入徐无山中,营深 险平敞地而居,躬耕以养父母。百姓归之,数年间至五千余家。袁绍数遣使招命,又即授将 军印绶,皆距不受。绍死,其子尚又辟焉,畴终不行。 畴常忿乌丸昔多贼杀其郡冠盖,有欲讨之意而力未能。建安十二年,太祖北征乌丸,未至, 先遣使辟畴,又命田豫喻指。畴戒其门下趣治严。门人谓曰:昔袁公慕君,礼命五至,君义 不屈;今曹公使一来而君若恐弗及者,何也?畴笑而应之曰:此非君所识也。遂随使者到军, 署司空户曹掾,引见谘议。明日出令曰:田子泰非吾所宜吏者。即举茂才,拜为蓨令,不之 官,随军次无终。时方夏水雨,而滨海洿下,泞滞不通,虏亦遮守蹊要,军不得进。太祖患 之,以问畴。 畴曰:此道秋夏每常有水,浅不通车马,深不载舟船,为难久矣。旧北平郡治在平冈,道出 卢龙,达于柳城;自建武以来,陷坏断绝,垂二百载,而尚有微径可从。今虏将以大军当由 无终,不得进而退,懈弛无备。若默回军,从卢龙口越白檀之险,出空虚之地,路近而便, 掩其不备,蹋顿①之首可不战而禽也。太祖曰:善。乃引军还,虏候骑见之,诚以为大军去 也。太祖令畴将其众为乡导,上徐无山,出卢龙,历平冈,登白狼堆,去柳城二百余里,虏 乃惊觉。单子身自临阵,太祖与交战,遂大斩获,追奔逐北,至柳城。军还入塞,论功行封, 封畴亭侯,邑五百户。畴固让。太祖知其至心,许而不夺。 辽东斩送袁尚首,令三军敢有哭之者斩。畴以尝为尚所辟,乃往吊祭。太祖亦不问。畴尽将 其家属及宗人三百余家居邺。太祖赐畴车马谷帛,皆散之宗族知旧。从征荆州还,太祖追念 畴功殊美,恨前听畴之让,曰:是成一人之志,而亏王法大制也。于是乃复以前爵封畴。畴 上疏陈诚,以死自誓。太祖知不可屈,乃拜为议郎。年四十六卒。 (节选自《三国志田畴传)) [注]